Vikipediyada bu soyadlı müxtəlif adamlar haqqında məqalələr var, bax: Şükürov.

**Adil Teymur oğlu Şükürov** (16 avqust 1977, Laçın) — Azərbaycanın sabiq futbolçusu, Turan Tovuz Futbol Akademiyasının direktoru.

Həyatı
------

Adil Şükürov 16 avqust 1977-ci ildə Laçın rayonunda anadan olmuşdur. Ailəsi Bakıya köçdüyündən, 1984-cü ildə Bakı şəhərində birinci sinfə getmişdir. 1994-cü ildə orta məktəbi bitirir və Azərbaycan Dövlət Bədən Tərbiyəsi və İdman Akademiyasına daxil olur. Paralel olaraq, məşqlərini də davam etdirir. 1999-cu ildə İdman Akademiyasını bitirib.

### Ailəsi

Evlidir, 3 qızı var.

Karyerası
---------

### Futbolçu

1985-ci ildən "Neftçi" futbol cəmiyyətində ilk dəfə olaraq Ruslan Abdullayevin rəhbərliyi altında futbolun sirlərinə yiyələnməyə başlamışdır. 1987-ci ildə Ruslan Abdullayev Əlcəzair milli komandasını çalişdırmağa getdiyindən, Adili özündən bir il böyük yaş qrupuna — Pankratov Valeri Pavloviçin rəhbərlik etdiyi "Neftçi" cəmiyyətinin digər komandasına məsləhət görür. Özündən bir yaş böyük uşaqlarla oynamağına baxmayaraq, əsas heyətdə möhkəmlənməyi bacarmış və bu komanda ilə iki il ardıcıl olaraq Bakı şəhər birinciliyinin qalibi olmuşdur. 1989-cu ildə məşqçisi Valeri Pavloviç Moskva şəhərinin Penza rayonunun futbol akademiyasına idman direktoru təyin olduğuna görə, Adili həmkarlar ittifaqı komandasının 1977-ci il təvəllüdlülərindən ibarət komandasına keçməyini məsləhət görür. Bu komandada Xlucin Vitali Stepanovıç və Zalatarov İvan Sirqeyeviçin rəhbərliyi altında bir dəfə Azərbaycan birinciliyinin ikincisi və bir dəfə də Azərbaycan kubokunun qalibi olmuşdur. 1992-ci ildən Azərbaycanın birinci heyətinin "Azal" komandasına və bir il sonra 1993-cü ildə "Neftçi"nin əsas komandasının təlim məşq toplanışlarına Vaqif Sadıqovun rəhbərliyi altında dəvət olunur. "Neftçi"də təlim məşq toplanışlarında hazırlıq keçdikdən sonra həmin komanda ilə müqavilə bağlasa da, yaşının az olması səbəbindən onu "Neftçi"nin ikinci komandası olan "Zabrat" komandasına icarəyə verirlər. Elə həmin il də bu komanda ilə Azərbaycan cempionu olaraq, ölkənin yüksək liqasında oynamaq imkanı qazanır.

1995-ci ilə qədər "Zabrat" komandasında yüksək liqada oynayır. 1995–1997-ci illərdə ölkənin yüksək liqasında oynayan "Fərid" FK-da, 1997–1998-ci il mövsümündə "Şəfa" komandasında, 1998–1999-cu illərdə isə "Bakılı" komandasında oynayır. "Bakılı" komandasında oynayan zaman ölkənin 21 yaşlılardan ibarət milli komandasına dəvət alır.

1999–2001-ci illərdə "Kəpəz" FK ilə Azərbaycan cempionatının gümüş medalını qazanır və ölkə kubokunun qalibi olur. 2001–2002-ci il mövsümündə "Xəzər Universiteti" komandasında, 2002–2003-cü il cempionatında yenidən "Bakılı" komandasinda ölkə kubokunun yarımfinalına qədər irəliləyir. 2003–2005-ci il cempionatında "Şəfa" klubu ilə ölkə çempionatının bürünc medalını qazanır. 2005–2006-cı il mövsümündə Cənubi Azərbaycanın "Traktor Sazi" komandasında oynayaraq İran çempionatında iştirak edən komandalar arasında 4-cü yeri qazanırlar. 2006–2007-ci il çempionatında "Karvan" komandası ilə Azərbaycanda ilk dəfə olaraq UEFA kubokunda mərhələ adlayır. 2007–2008-ci ci il mövsümündə Sumqayıt şəhərinin "Gənclərbirliyi" klubunda futbolçu kimi çıxış etdiyi son komanda oldu.

Peşəkar futbolçu karyerası| Mövsüm | Klub | Liqa | Ölkə |
| --- | --- | --- | --- |
| 2007 – 2008 | MOİK Bakı FK | Premyer Liqa | Azərbaycan Azərbaycan |
| 2006 – 2007 | Karvan İK (Yevlax) | Premyer Liqa | Azərbaycan Azərbaycan |
| 2005 – 2006 | Traktor FK (Təbriz) | Premyer Liqa | İran İran |
| 2003 – 2005 | Şəfa FK | Premyer Liqa | Azərbaycan Azərbaycan |
| 2002 – 2003 | Bakılı PFK | Premyer Liqa | Azərbaycan Azərbaycan |
| 2001 – 2002 | Xəzər Üniversiteti FK (Bakı) | Premyer Liqa | Azərbaycan Azərbaycan |
| 1999 – 2001 | Kəpəz PFK (Gəncə) | Premyer Liqa | Azərbaycan Azərbaycan |
| 1995 – 2006 | 187 Matç – 18 Qol | Premyer Liqa | Azərbaycan Azərbaycan |
| 1994 – 1998 | U17/19/21 | Milli Komanda | Azərbaycan Azərbaycan |

### Məşqçi

2008-ci ildən isə məşqçılık karyerasına başlayır. Elə həmin il AFFA-nın təşkil etdiyi məşqçilik kurslarına qatılır və bu kursu fərqlənmə ilə bitirir. Azərbaycanın 15 yaşlılardan ibarət milli komandasında Alman mütəxəssis Oliver Pelserin yanında köməkçi məşqçi kimi fəaliyyətini davam etdirir. 2009–2010-cu illərdə Oliver Pelserlə birlikdə Azərbaycanın 17 yaşlılardan ibarət komandasında yenidən köməkçi məşqçi kimi işləyir. 2010–2011-ci illərdə isə Azərbaycanın 17 yaşlılardan ibarət milli komandasında baş məşqçi kimi işini davam etdirir. 2011–2012-ci ildən "Bakı" FK-nun 14 yaşlılardan ibarət komandası ilə bürünc, 2012–2013-cü il çempionatında isə baş məşqçi kimi "Bakı" FK-nun 15 yaşlılardan ibarət komandası ilə ölkə çempionatinin gümüş medalını qazanır. 2013–2014-cü il mövsümündə isə "BAKI" FK-nun 17 yaşlılardan ibarət komandasında baş məşqçi kimi ölkə çempionu və ölkə kubokunun qalibi adlarını qazanır.

Bundan sonra əldə etdiyi bütün bu nailiyyətləri nəzərə alaraq, klub rəhbərliyi Adil Şükürovu ən yüksək məşqçilik kateqoryası olan "UEFA PRO" kursuna qatılmağını məsləhət gördü. Bu kurs çərçivəsində Adil ŞükürovunTürkiyənin ən böyük klublarından olan "Fənərbaxça" komandasının uşaq futbolunun strukturunu öyrənir. "BJK"-nın "A" komandasında Slaven Biliçin yanında bir həftə təcrübə keçir.

"Zirə" futbol klubunun baş məşqçisi kimi fəaliyyət göstərmişdir.

Adil Şükürov hal-hazırda "Turan Tovuz" futbol akademiyasının direktoru kimi fəaliyyətini davam etdirir.

Peşəkar məşqçi karyerası| Mövsüm | Klub | Liqa | Ölkə |
| --- | --- | --- | --- |
| 2021 – 2022 | Turan Tovuz İK Futbol Akademiyası Direktor | Futbol Akademiyası | Azərbaycan Azərbaycan |
| 2019 – 2020 | Şüvəlan FK (Bakı) Baş Məşqçi | I Divizion | Azərbaycan Azərbaycan |
| 2017 – 2019 | Zirə FK (Bakı) Futbol Akademiyası Direktor | Futbol Akademiyası | Azərbaycan Azərbaycan |
| 2015 – 2017 | Zirə FK (Bakı) Baş Məşqçi | Premyer Liqa | Azərbaycan Azərbaycan |
| 2013 – 2015 | U17 Bakı FK (Bakı) Baş Məşqçi | Bakcell U17 Liqa | Azərbaycan Azərbaycan |
| 2012 – 2013 | U15 Bakı FK (Bakı) Baş Məşqçi | Kapital Bank U15 Liqa | Azərbaycan Azərbaycan |
| 2011 – 2012 | U14 Bakı FK (Bakı) Baş Məşqçi | U14 Liqa | Azərbaycan Azərbaycan |
| 2010 – 2011 | U17 Baş Məşqçi | Milli Komanda | Azərbaycan Azərbaycan |
| 2009 – 2010 | U17 Köməkçi Məşqçi | Milli Komanda (Məşqçi Oliver Pelzer) | Azərbaycan Azərbaycan |
| 2008 – 2010 | U15 Bakı FC (Bakı) Köməkçi Məşqçi | Kapital Bank U15 League (Məşqçi Valeri Şakarov) | Azərbaycan Azərbaycan |
| 2008 | U15 Köməkçi Məşqçi | National Team (Məşqçi Oliver Pelzer) | Azərbaycan Azərbaycan |

İstinadlar
----------

1. 1 2  Adil Shukurov // FBref.com (çd.).
2. ↑  "Bakı"nın məşqçisi millidə[*ölü keçid*]
3. ↑  "Milli komandamızda 32 yaşlı məşqçi". 2017-12-14 tarixində arxivləşdirilib. İstifadə tarixi: 2015-02-02.
4. ↑  17 yaşadək futbolçulardan ibarət Azərbaycan yığması təlim-məşq toplanışına yollanır
5. ↑  "Adil Şükürov UEFA-nın seminarında". 2015-03-19 tarixində arxivləşdirilib. İstifadə tarixi: 2015-02-02.
6. ↑  "Zirə"nin baş məşqçisi uğurun sirrini açdı (Müsahibə)[*ölü keçid*]

Xarici keçidlər
---------------

* Adil Şükürov millinin fiziki hazırlığını yoxlayacaq[*ölü keçid*]

|  |  |
| --- | --- |
|  Bu şablona bax   Tematik saytlar | eu-football.info (oyunçu) · FootballDatabase.eu · FootballFacts.ru · National Football Teams.com · Transfermarkt (oyunçu) · worldfootball.net (oyunçu) · worldfootball.net (oyunçu) |

| ⛭Kəpəz PFK – məşqçilər |
| --- |
| 
* Xlıstov (1959–1960)
* Abramaşvili (1962)
* Məmmədov (1963)
* Abramaşvili (1964)
* Şuvalov (1965)
* Əbilzadə (1966)
* Şuvalov (1967)
* Çistoxvalov (1968)
* Timakov (1969–1970)
* Zöhrabbəyov (1970)
* Zeynalov (1971–1972)
* Abbasov (1974)
* Qasımov (1976–1977)
* Şuvalov (1978–1979)
* Qoşqarov (1979)
* Pivnenko (1983)
* Qasımov (1984)
* Hüseynov (1985)
* Kramarenko (1986–1987)
* Heydərov (1988)
* Məhərrəmov (1989)
* Qasımov (1989)
* Məhərrəmov (1990)
* Hüseynov (1990–1991)
* Hüseynov (1992)
* Zeynalov (1993)
* Allahverdiyev (1993–2003)
* İsmayılov (2003)
* Mirzəyev (2003–2004)
* İsmayılov (2004)
* Diniyev (2004–2005)
* İsmayılov (2006)
* İsmayılov (2009–2011)
* Allahverdiyev (2011)
* İsayev (2011)
* İsmayılov (2011–2012)
* Qurbanov (2012–2013)
* Rzayev (2013–2015)
* Diniyev (2015–2017)
* Hüseynov (2017–2018)
* İbrahimov (2018–2019)
* Vahabzadə (2019–2022)
* Əhmədov (2022–2023)
* Məmmədov (2023)
* Şükürov (2023–)

 |